=== Weber ===
[[Fil:Der Freischütz um 1822.jpg|thumb|''Jægerbruden'', omkring 1822.]]
Det store gennembrud i tyske romantiske operas historie var ''[[Jægerbruden|Der Freischütz]]'' af [[Carl Maria von Weber]], som fik premiere i Berlin den 18. juni 1821. Weber brød sig ikke om [[Rossini]]s italienske operaers dominans over hele [[Europa]] og ønskede at etablere en enestående opera i tysk stil. Han vendte sig til de tyske folkesange og folklore for at få inspiration; ''Jægerbruden'' er baseret på en fortælling fra ''Gespensterbuch'' af Apel og Laun om en skytte, der indgår en pagt med djævelen. Webers force var hans eminente evne til at skabe atmosfære via [[orkester|orkestret]]. Fra ouverturens første takter er det indlysende, at vi befinder os i fortidens skove i Tyskland. Højdepunktet i operaen er gyserscenen i ulveslugten, hvor helten Max indgår sin aftale med djævelen. ''Jægerbruden'' blev uhyre populær, ikke kun i Tyskland, men i hele [[Europa]]. Weber nåede dog aldrig rigtig sit fulde potentiale som komponist på grund af sin tidlige død på grund af [[tuberkulose]] og hans uheldige valg af libretti. Hans store tyske opera efter ''Der Freischütz'', ''[[Euryanthe]]'' (1823) har en særligt svag tekst og iscenesættes sjældent i dag. Men ''Euryanthe'' markerer endnu en milepæl i udviklingen af den seriøse tyske opera. I værket har Weber fuldstændig valgt den talte dialog fra. I dette "gennemkomponerede" arbejde er sondringen mellem recitativ og arie desuden ved at blive udvisket, hvilket især Richard Wagner tog ved lære af.<ref>Essay af John Warrack i hæftet til [[Carlos Kleiber]]s indspilning af ''Der Freischütz'' ([[Deutsche Grammophon]], 1973); artikel om Weber i ''The Viking Opera Guide''; ''Oxford Illustrated History of Opera'', pp.209-210; ''A Short History of Opera'', kapitlet om "Romantisk Opera i Tyskland", pp.417-436 .</ref>
Musik